**LĒMUMS**

Liepājā

|  |  |
| --- | --- |
| 2024. gada 23. maijā |  Nr.209/5(prot. Nr.5, 26.§) |

Par zemes vienības “Jūrmalas parks”

daļas (vieta Nr.KC3) zemes nomas

tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2024. gada 21. marta lēmumu Nr.126/3 “Par pašvaldības nekustamā īpašuma – zemes vienības “Jūrmalas parks” daļas (vieta Nr.KC3) – atkārtotu nomas tiesības izsoli” un 2024. gada 21. marta noteikumu Nr.9 “Liepājas valstspilsētas pašvaldības nekustamā īpašuma – zemes vienības “Jūrmalas parks” daļas (vieta Nr.KC3) – atkārtotas nomas tiesības izsoles noteikumi” 7.2. punktu, izskatot sabiedrības ar ierobežotu atbildību “Windcity Toast” 2024. gada 15. aprīlī pulksten 12.41 iesniegto piedāvājumu zemes vienības “Jūrmalas parks” daļas (vieta Nr.KC3) atkārtotas nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. aprīļa lēmumu zemes nomas tiesības izsoles protokolā (sēdes protokols Nr.6, 1.#) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Apstiprināt zemes vienības “Jūrmalas parks” (kadastra apzīmējums 1700 035 0147) daļas (vieta Nr.KC3) zemes nomas tiesības 2024. gada 22. aprīļa izsoles rezultātus.

2. Uzdot Liepājas Nekustamā īpašuma pārvaldei veikt nepieciešamās darbības zemes nomas līguma noslēgšanai ar sabiedrību ar ierobežotu atbildību “Windcity Toast” (reģistrācijas Nr.40203552834; juridiskā adrese: Jēkaba Janševska iela 7/9-43, Liepāja) par zemes vienības “Jūrmalas parks” daļas (vieta Nr.KC3) nomas tiesību uz 5 (pieciem) gadiem ar tiesībām to pagarināt vēl uz 5 (pieciem) gadiem, nosakot nosolīto nomas maksu – 626,00 EUR (seši simti divdesmit seši *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja sabiedrība ar ierobežotu atbildību “Windcity Toast” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2024. gada 21. marta lēmums Nr.126/3 “Par pašvaldības nekustamā īpašuma – zemes vienības “Jūrmalas parks” daļas (vieta Nr.KC3) – atkārtotas nomas tiesības izsoli” zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai |